stanford-oval/wikipedia huggingface dataset:
โฮมทาวน์ ชะชะช่า
ผู้ชม

| ฤดูกาล | ฤดูกาล | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 11 | ตอนที่> 12 | ตอนที่> 13 | ตอนที่> 14 | ตอนที่> 15 | ตอนที่> 16 | เฉลี่ย |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 1.670 | 1.624 | 2.126 | 2.232 | 2.490 | 2.593 | 2.321 | 2.106 | 2.397 | 2.978 | 2.438 | 2.776 | 2.459 | 3.013 | 2.652 | 3.237 | 2.444 |
วัดผลผู้ชมทั่วประเทศโดยนีลเส็นโคเรีย
| 0 | 1 | 2 | 3 |
| --- | --- | --- | --- |

| ตอนที่ | วันที่ออกอากาศเดิม | ส่วนแบ่งผู้ชมโดยเฉลี่ย (Nielsen Korea) | ส่วนแบ่งผู้ชมโดยเฉลี่ย (Nielsen Korea) |
| ตอนที่ | วันที่ออกอากาศเดิม | ทั่วประเทศ | โซล |
| 1 | 28 สิงหาคม 2021 | 6.821% (1st) | 6.821% (1st) |
| 2 | 29 สิงหาคม 2021 | 6.666% (1st) | 6.687% (1st) |
| 3 | 4 กันยายน 2021 | 8.733% (1st) | 9.002% (1st) |
| 4 | 5 กันยายน 2021 | 8.742% (1st) | 9.319% (1st) |
| 5 | 11 กันยายน 2021 | 9.996% (1st) | 10.940% (1st) |
| 6 | 12 กันยายน 2021 | 10.270% (1st) | 11.038% (1st) |
| 7 | 18 กันยายน 2021 | 9.102% (1st) | 9.328% (1st) |
| 8 | 19 กันยายน 2021 | 8.145% (1st) | 8.472% (1st) |
| 9 | 25 กันยายน 2021 | 9.067% (1st) | 9.948% (1st) |
| 10 | 26 กันยายน 2021 | 11.397% (1st) | 12.432% (1st) |
| 11 | 2 ตุลาคม 2021 | 9.299% (1st) | 9.935% (1st) |
| 12 | 3 ตุลาคม 2021 | 10.723% (1st) | 11.649% (1st) |
| 13 | 9 ตุลาคม 2021 | 9.171% (1st) | 9.396% (1st) |
| 14 | 10 ตุลาคม 2021 | 11.643% (1st) | 12.477% (1st) |
| 15 | 16 ตุลาคม 2021 | 10.347% (1st) | 10.535% (1st) |
| 16 | 17 ตุลาคม 2021 | 12.665% (1st) | 13.322% (1st) |
| เฉลี่ย | เฉลี่ย | 9.549% | 10.081% |
 ในตารางด้านบนตัวเลขสีน้ำเงิน แสดงถึงคะแนนที่ต่ำที่สุด และตัวเลขสีแดง แสดงถึงคะแนนสูงสุด  ละครเรื่องนี้ออกอากาศทางช่องเคเบิล/เพย์ทีวี ซึ่งปกติจะมีผู้ชมน้อยกว่าเมื่อเปรียบเทียบกับรายการทีวี/สถานีแพร่ภาพสาธารณะฟรี (เคบีเอส, เอสบีเอส, เอ็มบีซี และอีบีเอส)
รางวัล > รางวัลและการเสนอชื่อ

| พิธีมอบรางวัล | ปี | สาขา | ผู้ถูกเสนอชื่อ | ผล | อ้างอิง |
| --- | --- | --- | --- | --- | --- |
| Asia Television Award | 2022 | Best Drama Series | โฮมทาวน์ ชะชะช่า | เสนอชื่อเข้าชิง |  |
| APAN Star Awards | 2022 | Top Excellence Award, Actress in a Miniseries | ชิน มิน-อา | ชนะ |  |
| APAN Star Awards | 2022 | Popularity Star Award, Actress | ชิน มิน-อา | เสนอชื่อเข้าชิง |  |
| Asian Academy Creative Awards | 2022 | National Winner (Korea) – Best Direction (Fiction) | ยู เจ-ว็อน | ชนะ |  |
| Kim Soo-hyun Drama Art Hall (Cheongju Cultural Industry Promotion Foundation) | 2021 | Serial Drama Category – Good Drama of the Year | โฮมทาวน์ ชะชะช่า | ชนะ |  |
| Korea Communications Commission Broadcasting Awards | 2022 | Hallyu Excellence Award | โฮมทาวน์ ชะชะช่า | ชนะ |  |
| Mnet Asian Music Awards | 2021 | Best OST | ชเว ยู-รี — "Wish" | เสนอชื่อเข้าชิง |  |
| Seoul International Drama Awards | 2022 | Outstanding Korean Actor | คิม ซ็อน-โฮ | ชนะ |  |
| 14th Korean Content Awards | 2022 | Minister of Culture, Sports and Tourism Commendation for Contribution to the development of the broadcasting and video industry | ชิน ฮา-อึน | ชนะ |  |
รางวัล > รายการ

| สำนักพิมพ์ | ปี | รายการ | ตำแหน่ง | อ้างอิง |
| --- | --- | --- | --- | --- |
| Joy News 24 | 2021 | ละครที่ดีที่สุดประจำปี 2021 | อันดับที่ 2 |  |
| เอ็นเอ็มอี | 2021 | 10 ละครเกาหลีที่ดีที่สุดในปี 2021 | อันดับที่ 8 |  |
| วาไรตี | 2021 | รายการทีวีต่างประเทศที่ดีที่สุดของปี 2021 | อันดับที่ 6 |  |
| KOFICE | 2022 | ละครเกาหลียอดนิยมประจำปี 2021 โกลบอลฮันรยูเทรนด์ 2022 | อันดับที่ 5 |  |
แหล่งข้อมูลอื่น

เว็บไซต์ทางการ (ในภาษาเกาหลี)
โฮมทาวน์ ชะชะช่า ที่เน็ตฟลิกซ์
โฮมทาวน์ ชะชะช่า ที่อินเทอร์เน็ตมูวีเดตาเบส
โฮมทาวน์ ชะชะช่า ที่ฮันซีเนมา
เซ็นทรัล เอ็มบาสซี

| --- | --- |



ที่ตั้ง: 1031 ถนนเพลินจิต (ศูนย์การค้าและห้างสรรพสินค้า) 88 ถนนวิทยุ (โรงแรม) แขวงลุมพินี เขตปทุมวัน กรุงเทพมหานคร
เปิดให้บริการ: 9 พฤษภาคม พ.ศ. 2557 (ศูนย์การค้าและห้างสรรพสินค้า) 7 มิถุนายน พ.ศ. 2557 (โรงภาพยนตร์) 12 พฤษภาคม พ.ศ. 2560 (โรงแรม)
ผู้บริหารงาน: บริษัท เซ็นทรัลแอมบาสซีพลาซา จำกัด บริษัท เซ็นทรัลแอมบาสซีโฮเต็ล จำกัด
เจ้าของ: บริษัท เตียง จิราธิวัฒน์ จำกัด บริษัท เซ็นทรัล แอนด์ ฮ่องกงแลนด์ จำกัด
พื้นที่ชั้นขายปลีก: 144,000 ตารางเมตร
จำนวนชั้น: 41 ชั้น (อาคารเอ็มบาสซีปาร์ค) 56 ชั้น (อาคารเอ็มบาสซี เฟส 2)
ที่จอดรถ: 1,100 คัน
ขนส่งมวลชน:  เพลินจิต   รถโดยสารประจำทาง สาย 2, 13, 25, 40, 501, 508, 511, 3-1, 3-11, 3-53, 3-54, 4-3
เว็บไซต์: www.centralembassy.com
เซ็นทรัล เอ็มบาสซี (อังกฤษ: Central Embassy) เป็นโครงการพัฒนาพื้นที่เชิงพาณิชยกรรมแบบผสมใจกลางกรุงเทพมหานคร บนที่ดินจำนวน 35 ไร่ บริเวณหัวมุมทิศตะวันตกเฉียงเหนือของแยกเพลินจิต จุดตัดระหว่างถนนเพลินจิตและถนนวิทยุ ในพื้นที่แขวงลุมพินี เขตปทุมวัน ซึ่งเป็นที่ตั้งเดิมของสถานเอกอัครราชทูตสหราชอาณาจักรประจำประเทศไทย โครงการประกอบด้วยศูนย์การค้าระดับบน ห้างสรรพสินค้า โรงแรม และอาคารสำนักงาน บริหารงานโดยกลุ่มธุรกิจบริหารสรรพสินค้าของ บริษัท กลุ่มเซ็นทรัล จำกัด และบริษัท สรรพสินค้าเซ็นทรัล จำกัด เป็นส่วนหนึ่งของโครงการเพลินจิตซิตี้ ที่นำโครงการโดย บริษัท ยูนิเวนเจอร์ จำกัด (มหาชน) เจ้าของอาคารปาร์คเวนเชอร์ อีโคเพล็กซ์ รวมทั้งโรงแรมดิ โอกุระ เพรสทีจ และโครงการเซ็นทรัลแบงค็อก ของกลุ่มเซ็นทรัล ที่เชื่อมต่อศูนย์การค้าเซ็นทรัล เอ็มบาสซี, ห้างสรรพสินค้าเซ็นทรัล ชิดลม และศูนย์การค้าเซ็นทรัลเวิลด์ เข้าเป็นพื้นที่เดียวกัน
ประวัติ > ความเป็นมา

ตามประวัติที่ดินอันเป็นที่ตั้งของศูนย์การค้าเซ็นทรัล เอ็มบาสซี เดิมเคยเป็นส่วนหนึ่งของ สถานเอกอัครราชทูตสหราชอาณาจักรประจำประเทศไทย โดยสถานกงสุลอังกฤษ (สถานะเดิมของสถานเอกอัครราชทูตในขณะนั้น) ได้ซื้อที่ดินต่อมาจาก พระยาภักดีนรเศรษฐ (เลิศ เศรษฐบุตร) เพื่อสร้างเป็นกงสุลแห่งใหม่ ในอดีตพื้นที่แห่งนี้ก่อนที่พระยาภักดีนรเศรษฐหรือนายเลิศเป็นเจ้าของนั้น พื้นที่เป็นทุ่งนาโล่งกว้างห่างไกลชุมชน การเดินทางทางเรือเป็นหลักโดยใช้ คลองแสนแสบ ซึ่งขณะนั้นยังไม่มีถนนตัดผ่าน นายเลิศได้เล็งการณ์ไกลไว้ว่าถ้ามีสถานกงสุลอังกฤษมาตั้งในย่านนี้ พื้นที่ย่านนี้จะเจริญขึ้นในอนาคตแน่นอน ซึ่งก็เป็นจริงตามที่คาดการณ์ไว้เมื่อทางราชการได้มีการตัด ถนนวิทยุ และ ถนนเพลินจิต ขึ้น
ประวัติ > การประมูลพื้นที่

โครงการศูนย์การค้าเซ็นทรัล เอ็มบาสซี มีจุดเริ่มต้นมาจาก เมื่อปี พ.ศ. 2549 ที่กลุ่มเซ็นทรัลได้ชนะการประมูลที่ดินบริเวณด้านหน้าของ สถานเอกอัครราชทูตสหราชอาณาจักรประจำประเทศไทย ติดกับถนนเพลินจิต โดยได้รับการจัดอันดับจากสื่อมวลชนหลายแขนงว่าเป็นที่ดินที่มีราคาสูงที่สุดในประเทศไทยในขณะนั้น ซึ่งทางสถานทูตชี้แจงว่าสาเหตุที่ขายออกเพราะต้องการนำเงินจากการขายที่ดินไปปรับปรุงอาคารสถานทูตเก่าที่อยู่ในสภาพทรุดโทรม หลังจากชนะการประมูลแล้ว กลุ่มเซ็นทรัล ได้มอบหมายให้เซ็นทรัลพัฒนาเป็นผู้รับผิดชอบโครงการนี้ แต่เนื่องจากในขณะนั้นเซ็นทรัลพัฒนาเองมีโครงการที่อยู่ในระหว่างการดำเนินการหลายโครงการ กลุ่มเซ็นทรัลจึงนำโครงการมาบริหารและพัฒนาด้วยตนเอง โดยจัดตั้ง บริษัท เซ็นทรัลแอมบาสซีพลาซา จำกัด สำหรับบริหารศูนย์การค้า และ บริษัท เซ็นทรัลแอมบาสซีโฮเต็ล จำกัด สำหรับบริหารโรงแรม โดยความร่วมมือกับกลุ่มโรงแรมไฮแอท ซึ่งก่อนหน้านี้เคยร่วมกันบริหารพื้นที่โรงแรมในโครงการเซ็นทรัลลาดพร้าว ส่วนเซ็นทรัลพัฒนาซึ่งมีประสบการณ์ในการบริหารศูนย์การค้าจะเป็นผู้ช่วยดูแลโครงการ
ประวัติ > การเปิดให้บริการ

ตามแผนแล้ว เซ็นทรัล เอ็มบาสซี มีแผนเปิดศูนย์การค้าอย่างเป็นทางการในปลายปี พ.ศ. 2556 แต่เนื่องจากความล่าช้าในการก่อสร้าง ทำให้ต้องเลื่อนการเปิดศูนย์การค้ามาเป็นช่วงเดือนกุมภาพันธ์ พ.ศ. 2557 แต่หลังจากที่กลุ่ม กปปส. ได้เริ่มปักหลักชุมนุมในพื้นที่บริเวณกรุงเทพมหานครชั้นใน ทำให้การก่อสร้างโครงการต้องหยุดชะงักลงตั้งแต่นั้นเป็นต้นมา และทำให้เซ็นทรัล เอ็มบาสซีต้องเลื่อนเปิดศูนย์การค้าอีกครั้ง เป็นเดือนมีนาคม พ.ศ. 2557 แต่จากสถานการณ์ที่ไม่น่าไว้วางใจ ทำให้กลุ่มเซ็นทรัลต้องเลื่อนการเปิดศูนย์การค้าอีกครั้งนับเป็นครั้งที่ 4 คือภายในเดือนพฤษภาคม พ.ศ. 2557 หลังจากเหตุสงบลง กลุ่มเซ็นทรัลก็ได้ประกาศวันเปิดตัวศูนย์การค้าเซ็นทรัล เอ็มบาสซี ซึ่งก็คือวันที่ 9 พฤษภาคม พ.ศ. 2557 โดยในวันดังกล่าวจะมีร้านค้าบางส่วนเปิดทำการ
ปัจจุบันทั้งตัวศูนย์การค้าและโรงแรมปาร์ค ไฮแอท กรุงเทพฯ ได้เปิดบริการครบทุกส่วนแล้ว ซึ่งกลุ่มเซ็นทรัลได้จัดงานเปิดตัวศูนย์การค้าและโรงแรมอย่างเป็นทางการ เมื่อวันที่ 18 พฤษภาคม พ.ศ. 2560 ภายใต้แนวคิด "นี่ คือสิ่งที่พาฉันมา" (This Brings Me Here)
ประวัติ > โครงการส่วนขยาย

ใน พ.ศ. 2560 กระทรวงการต่างประเทศแห่งประเทศอังกฤษ และรัฐบาลอังกฤษได้ประกาศขายที่ดินอันเป็นที่ตั้งของสถานเอกอัครราชทูตสหราชอาณาจักรประจำประเทศไทยในส่วนที่เหลือทั้งหมดจำนวน 9.2 เอเคอร์ หรือ 23 ไร่ 1 งาน 80 ตารางวา โดยมีผู้เข้าร่วมประมูลคือ กลุ่มทีซีซี และกลุ่มเซ็นทรัล และเป็นกลุ่มเซ็นทรัลที่ชนะการประมูล โดยร่วมทุนกับกลุ่มทุนฮ่องกงแลนด์ จากฮ่องกง ซึ่งประมูลไปในราคา 420 ล้านปอนด์ หรือคิดเป็นเงินไทยที่กว่า 19,000 ล้านบาท ซึ่งเป็นราคาที่ดินสูงที่สุดในประเทศไทยที่ตารางวาละ 2.2 ล้านบาท และยังทำลายสถิติเดิมของราคาที่ดินสถานทูตอังกฤษเดิมที่กลุ่มเซ็นทรัลประมูลมาพัฒนาศูนย์การค้าเซ็นทรัล เอ็มบาสซี ที่ราคา 900,000 บาทต่อตารางวา
โดยที่ดินผืนดังกล่าวจะถูกนำไปพัฒนาโครงการอสังหาริมทรัพย์แบบประสมอันประกอบด้วย ศูนย์การค้า ห้างสรรพสินค้า โรงแรม และอาคารชุดพักอาศัย โดยกลุ่มเซ็นทรัลจะเป็นผู้ลงทุนในส่วนโครงการทั้งหมด และกลุ่มฮ่องกงแลนด์จะเป็นผู้ลงทุนในโครงการอาคารชุดพักอาศัย หรือคอนโดมิเนียม และเป็นนายหน้าในการขายโครงการให้กับผู้ที่สนใจจากต่างประเทศ
ต่อมาในวันที่ 13 มิถุนายน พ.ศ. 2562 กลุ่มเซ็นทรัลได้มอบหมายให้เซ็นทรัลพัฒนาเป็นผู้พัฒนาโครงการเฟสที่ 2 นี้ โดยเซ็นทรัลพัฒนาได้ตั้งบริษัทร่วมทุนระหว่างบริษัทฯ และเอชเคแอล ในนาม บริษัท ซีพีเอ็น แอนด์ เอชเคแอล จำกัด แต่อย่างไรก็ตามในพ.ศ. 2566 ได้มีการปรับโครงสร้างการถือหุ้นในโครงการใหม่ โดยเซ็นทรัลพัฒนา และบริษัท ห้างเซ็นทรัล ดีพาร์ทเมนท์สโตร์ จำกัด ได้จัดตั้งบริษัทร่วมทุนในนาม บริษัท ซีอี โฮลดิงส์ จำกัด ในสัดส่วนร้อยละ 49:51 และบริษัทดังกล่าวได้เข้าร่วมลงทุนกับเอชเคแอลในนาม บริษัท เซ็นทรัล แอนด์ เอชเคแอล จำกัด ในสัดส่วนร้อยละ 50:50 โดยซีพีเอ็นจะรับผิดชอบในการพัฒนาโครงการอาคารสำนักงานและส่วนห้างสรรพสินค้า และเอชเคแอลจะรับผิดชอบในส่วนของการพัฒนาโครงการที่พักอาศัย (เรสซิเดนซ์) พร้อมทั้งการเป็นตัวแทนขายในต่างประเทศอีกด้วย
การจัดสรรพื้นที่

ปัจจุบัน เซ็นทรัล เอ็มบาสซี แบ่งโครงการออกเป็นสองส่วน ได้แก่ อาคารเอ็มบาสซีปาร์ค เป็นอาคารศูนย์การค้าแบบตอนเดียว ออกแบบอาคารโดยบริษัทสถาปนิก อมานดา เลเวนเต จากประเทศอังกฤษ ตัวอาคารมีรูปทรงคล้ายกับสัญลักษณ์อนันต์เมื่อมองจากมุมมองด้านบน อันแสดงถึงการพัฒนาอย่างไม่สิ้นสุดของกลุ่มเซ็นทรัล ตั้งแต่อดีต จนถึงปัจจุบัน และก้าวไปยังอนาคต และอาคารเอ็มบาสซี เฟส 2 เป็นอาคารศูนย์การค้า,ห้างสรรพสินค้า พร้อมอาคารสำนักงาน ออกแบบอาคารโดย บริษัท แทนเดม อาร์คิเทค (2001) จำกัด ภายใต้การปรึกษาและแนะนำจากกลุ่มสถาปนิก บีอาร์ก อินเกิลส์ จากประเทศเดนมาร์ก ปัจจุบันอยู่ในระหว่างการปรับพื้นที่เตรียมการก่อสร้าง โดยมีพื้นที่สำคัญดังนี้
การจัดสรรพื้นที่ > เอ็มบาสซีปาร์ค

อีตไทย
ยูนิโคล่
มูจิ
ศิวิลัย สโตร์
ศิวิลัย ซิตี้ คลับ
โอเพ่น เฮาส์ โค ลิฟวิ่งสเปซ
โรงภาพยนตร์เอ็มบาสซี ดิโพลแมทสกรีน จำนวน 5 โรงภาพยนตร์
โรงแรมปาร์ค ไฮแอท กรุงเทพฯ โรงแรมระดับสูงสุดของกลุ่มไฮแอท จำนวน 222 ห้อง
นอกจากนี้ยังมีทางเชื่อมไปยังสถานีเพลินจิตของรถไฟฟ้าบีทีเอส สายสุขุมวิท ที่ชั้น 1 และทางเชื่อมไปยังเซ็นทรัล ชิดลม ที่ชั้น 2
การจัดสรรพื้นที่ > เอ็มบาสซี เฟส 2

ศูนย์การค้าและร้านค้าระดับบน
อาคารสำนักงานเซ็นทรัล เอ็มบาสซี
อาคารชุดเพื่อการพักอาศัย จำนวน 141 หน่วย
โดยทั้งสองอาคารจะเชื่อมต่อกันที่ชั้นบี5 ถึงบี2 และชั้นจี ถึงชั้น 6
การคมนาคม

รถไฟฟ้าบีทีเอส สายสุขุมวิท: สถานีชิดลม (เชื่อมกับห้างสรรพสินค้าเซ็นทรัล ชิดลม ที่ชั้น 2) และ สถานีเพลินจิต (เชื่อมกับอาคารเอ็มบาสซีปาร์คโดยตรง ที่ชั้น 1)
รถโดยสารประจำทาง
สาย 76(4-14),62(3-42),511,501(1-53),48(3-11),40(4-39),3-53,2(3-1),3-54,13(3-38),17(4-3)
แหล่งข้อมูลอื่น

เว็บไซต์อย่างเป็นทางการ เก็บถาวร 2021-04-27 ที่ เวย์แบ็กแมชชีน
เว็บไซต์โรงภาพยนตร์เอ็มบาสซี ดิโพลแมท
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์ 
| ด ค กศูนย์การค้าของกลุ่มเซ็นทรัล |
| --- | --- |
เซ็นทรัลแบงค็อก:  เซ็นทรัลเวิลด์  เซ็นทรัล ชิดลม  เซ็นทรัล เอ็มบาสซี 
เซ็นทรัล ไลฟ์คอมเพล็กซ์  (กรุงเทพฯ และปริมณฑล):  ลาดพร้าว  รามอินทรา  ปิ่นเกล้า  พระราม 3  บางนา  พระราม 2  รัตนาธิเบศร์  แจ้งวัฒนะ  เซ็นทรัลแกรนด์ พระราม 9  ศาลายา  เวสต์เกต  อีสต์วิลล์  วิลเลจ  ดิ เอสพละนาด  เวสต์วิลล์  นครปฐม  ดุสิต เซ็นทรัล พาร์ค  เบย์วอเตอร์ 
เซ็นทรัล ไลฟ์คอมเพล็กซ์  (ภูมิภาค):  มารีนา  เชียงใหม่ แอร์พอร์ต  ภูเก็ต เฟสติวัล  พัทยา  อุดรธานี  ชลบุรี  ขอนแก่น  เชียงราย  พิษณุโลก  สุราษฎร์ธานี  ลำปาง  อุบลราชธานี  เชียงใหม่  หาดใหญ่  สมุย  ระยอง  นครศรีธรรมราช  โคราช  มหาชัย  ภูเก็ต ฟลอเรสต้า  อยุธยา  ศรีราชา  จันทบุรี  นครสวรรค์  กระบี่ 
โรบินสัน ไลฟ์สไตล์  (กรุงเทพฯ และปริมณฑล):  สมุทรปราการ  ศรีสมาน  ลาดกระบัง  ราชพฤกษ์ 
โรบินสัน ไลฟ์สไตล์  (ภูมิภาค):  นครศรีธรรมราช  ราชบุรี  จันทบุรี  ตรัง  สุพรรณบุรี  กาญจนบุรี  สกลนคร  สระบุรี  สุรินทร์  ฉะเชิงเทรา  ร้อยเอ็ด  ปราจีนบุรี  มุกดาหาร  บุรีรัมย์  แม่สอด  ลพบุรี  เพชรบุรี  กำแพงเพชร  ชลบุรี-อมตะนคร  ชัยภูมิ  บ่อวิน  บ้านฉาง  ถลาง  ฉลอง  หนองคาย  นครพนม  อุดรธานี 
ท็อปส์ พลาซา:  พิจิตร  พะเยา  สิงห์บุรี  เมืองพล 
ศูนย์การค้า:  ไชน่าเวิลด์  แพลทฟอร์ม วงเวียนใหญ่  หัวหมาก เซ็นเตอร์  มาร์เก็ต เพลส วงศ์สว่าง  ปอร้โต เดอ ภูเก็ต  เซ็นทรัล เมกาบางนา 
ต่างประเทศ:  รินาเชนเต  อิลลัม  คาเดเว  โอเบอร์โพลลิงเกอร์  อัลสแตร์เฮาส์  เซ็นทรัล ไอ-ซิตี้ 
ตัวเอียง = กำลังก่อสร้าง
สถาบันบัณฑิตศึกษาจุฬาภรณ์

| --- | --- |

ชื่อย่อ: สบจ. / CGI
ประเภท: สถาบันอุดมศึกษาเอกชน
สถาปนา: 28 ธันวาคม พ.ศ. 2548 (19 ปี)
อธิการบดี: ศาสตราจารย์เกียรติคุณ ดร.สมศักดิ์ รุจิรวัฒน์
ผู้ศึกษา: 95 คน (2566)
ที่ตั้ง: เลขที่ 54 ถนนกำแพงเพชร 6 แขวงทุ่งสองห้อง เขตหลักสี่ กรุงเทพมหานคร 10210
สี: ████ สีส้ม สีฟ้า
เว็บไซต์: www.cgi.ac.th
สถาบันบัณฑิตศึกษาจุฬาภรณ์ (อังกฤษ: Chulabhorn Graduate Institute) เป็นสถาบันอุดมศึกษาเอกชน มีหน้าที่จัดการศึกษาระดับบัณฑิตศึกษา ทำการวิจัย นำผลงานวิจัยไปใช้ประโยชน์ และให้บริการทางวิชาการ
อดีตเป็นบัณฑิตวิทยาลัยเอกชน ด้านวิทยาศาสตร์และเทคโนโลยี ได้รับอนุมัติจากกระทรวงศึกษาธิการเมื่อวันที่ 28 ธันวาคม พ.ศ. 2548 ตั้งอยู่ที่ถนนกำแพงเพชร 6 แขวงทุ่งสองห้อง เขตหลักสี่ กรุงเทพมหานคร โดยให้ดำเนินการสอนระดับปริญญาโทและเอก ในหลักสูตรวิทยาศาสตร์ชีวภาพประยุกต์ สาขาเคมีชีวภาพ และสาขาพิษวิทยาสิ่งแวดล้อม
เมื่อวันที่ 19 มกราคม 2559 ราชกิจจานุเบกษา ได้ลงประกาศ พระราชบัญญัติราชวิทยาลัยจุฬาภรณ์ พ.ศ. 2559 ซึ่งมีใจความสำคัญโดยให้ควบรวม 3 หน่วยงานคือ สถาบันวิจัยจุฬาภรณ์ วิทยาลัยวิทยาศาสตร์การแพทย์เจ้าฟ้าจุฬาภรณ์ และ สถาบันบัณฑิตศึกษาจุฬาภรณ์ เข้าด้วยกันแล้วจัดตั้งเป็น ราชวิทยาลัยจุฬาภรณ์ ทั้งนี้ให้มีผลบังคับใช้ในอีก 3 เดือนต่อมาคือในวันที่ 18 เมษายน 2559
จากนั้นเมื่อ พระราชบัญญัติราชวิทยาลัยจุฬาภรณ์ (ฉบับที่ 3) พ.ศ. 2566 มีผลบังคับใช้เมื่อวันที่ 20 มีนาคม 2566 ส่งผลให้ สถาบันบัณฑิตศึกษาจุฬาภรณ์ แยกตัวออกมาจากราชวิทยาลัยจุฬาภรณ์และกลายสภาพเป็นสถาบันอุดมศึกษาเอกชน ภายใต้มูลนิธิจุฬาภรณ์ โดยทางกระทรวงอุดมศึกษา วิทยาศาสตร์ วิจัยและนวัตกรรม ได้ออกคำสั่งที่ 85/2566 เมื่อวันที่ 22 สิงหาคม 2566 ให้สถาบันวิจัยจุฬาภรณ์จัดตั้ง สถาบันบัณฑิตศึกษาจุฬาภรณ์ เป็นสถาบันอุดมศึกษาเอกชนพร้อมกับย้ายที่ตั้งสถาบันมาอยู่ที่ 54 ถนนกำแพงเพชร 6 แขวงตลาดบางเขน เขตหลักสี่
ประวัติ

สถาบันบัณฑิตศึกษาจุฬาภรณ์ เป็นพระดำริที่สำคัญประการหนึ่งของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติราชนารี ในการพัฒนากำลังคนทางวิทยาศาสตร์และเทคโนโลยีระดับสูงของประเทศไทย ซึ่งเป็นสาขาวิชาที่ขาดแคลนและมีความสำคัญในการพัฒนาประเทศชาติ โดยมุ่งเน้นความเป็นเลิศทางวิชาการในระดับนานาชาติ และอาศัยความร่วมมือทางวิจัยและวิชาการกับสถาบันวิจัยจุฬาภรณ์ ซึ่งเป็นหน่วยงานในกำกับของสำนักงานคณะกรรมการการอุดมศึกษา กระทรวงศึกษาธิการ
สถาบันบัณฑิตศึกษาจุฬาภรณ์ ได้รับอนุมัติให้จัดตั้งขึ้นเป็นสถาบันอุดมศึกษาเอกชนซึ่งมีมูลนิธิจุฬาภรณ์เป็นผู้รับใบอนุญาต เมื่อวันที่ 28 ธันวาคม พ.ศ. 2548 โดยมีสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เป็นองค์นายกสภาสถาบัน เพื่อเฉลิมพระเกียรติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ในโอกาสมีพระชันษาครบ 48 พรรษา สถาบันบัณฑิตศึกษาจุฬาภรณ์ ได้เปิดการสอนเป็นหลักสูตรนานาชาติ แก่สาธารณชน แบบไม่หวังผลกำไร โดยได้กำหนดวิสัยทัศน์ “สร้างผู้นำทางปัญญาแห่งวงการวิทยาศาสตร์และเทคโนโลยี”  สถาบันบัณฑิตศึกษาจุฬาภรณ์ ได้รับพระราชทานเงินจากมูลนิธิจุฬาภรณ์ในการสร้างอาคารเรียนและปฏิบัติการ นอกจากได้รับงบประมาณสนับสนุนการดำเนินงานจากมูลนิธิจุฬาภรณ์ สถาบันฯยังได้งบประมาณสนับสนุนงานวิจัยและทุนการศึกษาจากศูนย์ความเป็นเลิศทางด้านสิ่งแวดล้อมสุขภาพ พิษวิทยาและการจัดการสารเคมีที่เป็นพิษ และทุนการศึกษาของนักศึกษาต่างชาติจากสำนักงานความร่วมมือเพื่อพัฒนาระหว่างประเทศ
การเรียนการสอน

สถาบันบัณฑิตศึกษาจุฬาภรณ์ มีหลักสูตรระดับประกาศนียบัตร ปริญญาโทและปริญญาเอก ใน 3 สาขาวิชาคือ สาขาเคมีชีวภาพ สาขาพิษวิทยาสิ่งแวดล้อม และสาขาวิทยาศาสตร์ชีววิทยาประยุกต์ โดยสถาบันบัณฑิตศึกษาจุฬาภรณ์ ได้เปิดรับนักศึกษารุ่นแรกในปีการศึกษา 2550 สถาบันมีผลงานวิจัยที่ได้ตีพิมพ์ในวารสารระดับนานาชาติที่มี Impact Factor ประมาณ 19 เรื่องต่อปี คณาจารย์ได้รับเงินสนับสนุนวิจัยจากภายนอก 1.8 ล้านบาท/ คน/ปี นักศึกษาระดับปริญญาเอกที่มีผลการศึกษา 3.75 ขึ้นไป มีโอกาสไปทำวิจัยระยะสั้นในมหาวิทยาลัยต่างประเทศที่มีความร่วมมือทางวิชาการกับ CGI สถาบันมีทุนการศึกษาให้นักศึกษาที่มีผลการเรียนดีที่ผ่านการคัดเลือก
ดูเพิ่ม

สถาบันวิจัยจุฬาภรณ์
แหล่งข้อมูลอื่น

สถาบันบัณฑิตศึกษาจุฬาภรณ์
| ด ค กราชวิทยาลัยจุฬาภรณ์ |
| --- | --- | --- |
| หน่วยงาน | สำนักงานราชวิทยาลัย |  |
| สถาบันอุดมศึกษา | สถาบันบัณฑิตศึกษาจุฬาภรณ์ •  วิทยาลัยแพทยศาสตร์ศรีสวางควัฒน •  วิทยาลัยวิทยาศาสตร์การแพทย์เจ้าฟ้าจุฬาภรณ์ •  วิทยาลัยพยาบาลศาสตร์อัครราชกุมารี |  |
| โรงพยาบาล | โรงพยาบาลจุฬาภรณ์ |  |
หมวดหมู่ • โครงการ • สถานีย่อย
ปฏิบัติการอีเกิลพูล
การปิดล้อมพนมเปญ

ตั้งแต่ต้นปี 1975 เป็นต้นมาสาธารณรัฐเขมรอันมีสหรัฐคอยสนับสนุนด้านการทหารอยู่นั้น ควบคุมได้เพียงแค่กรุงพนมเปญอันเป็นเมืองหลวงและเมืองหลักของประเทศ และเมืองรองต่างๆริมแม่น้ำโขงที่เอาไว้คอยสนับสนุนด้านการทหารรวมถึงอาหารจากเวียดนามใต้เท่านั้น แต่หลังจากการรุกคืบในฤดูแล้งของปี 1975 กองกำลังเขมรแดงสามารถยึดฐานที่มั่นสำคัญของกองทัพแห่งชาติเขมรที่ประจำการริมชายฝั่งแม่น้ำโขงภายในจังหวัดไพรแวงเอาไว้ได้ ต่อมาในวันที่ 27 มกราคม เรือขนส่งสินค้า 7 ลำได้ถูกโจมตี ผู้รอดชีวิตได้บอกว่า ถูกโจมตีตั้งแต่เข้ากัมพูชาตั้งแต่ชายแดนเวียดนามใต้มาถึงพนมเปญเป็นระยะทางกว่า 100 กิโลเมตร ก่อนที่จะมีรายงานจากหน่วยข่าวกรองออกมาว่า ภายในแม่น้ำโขงฝั่งกัมพูชา กองกำลังเขมรแดงได้ทำการปล่อยทุ่นระเบิดเอาไว้เต็มแม่น้ำ ซึ่งทางฝั่งทหารเรือของกองทัพเขมรไม่สามารถไปเก็บกู้ระเบิดเหล่านั้นได้ เพราะอาจได้รับความเสียหายจากการโจมตีของเขมรแดงที่ซุ่มโจมตีอยู่ ส่งผลให้การเดินทางทางน้ำจากเวียดนามใต้มาสู่พนมเปญถูกตัดขาดในที่สุด
ในวันที่ 17 กุมภาพันธ์ รัฐบาลกัมพูชาได้ตัดสินใจที่จะปล่อยการสนับสนุนทุกรูปแบบที่ดำเนินการผ่านมาทางแม่น้ำโขง และหันมารับการสนับสนุนทุกรูปแบบทางอากาศที่จะมาที่สนามบินโปเซตงแทน โดยเมื่อกัมพูชาเปิดรับการขนสงทางอากาศแล้ว สหรัฐได้เร่งส่งอาหาร เชื้อเพลิง น้ำมันและกระสุนเข้าไปภายในพนมเปญอย่างเร่งด่วน แต่การสนับสนุนของสหรัฐก็ถูกส่งเเข้าไปอย่างจำกัดเหมือนกัน ทำให้การขนส่งและลำเลียงของถูกส่งเข้าไปได้แค่ 20 เที่ยวต่อวันเท่านั้น
ต่อมาในวันที่ 5 มีนาคม กองกำลังฝ่ายเขมรแดงได้เปิดการโจมตีด้วยปืนใหญ่จากทางตะวันตกเฉียงเหนือของพนมเปญใส่สถานที่สำคัญต่างๆ รวมถึงสนามบินโปเซตงด้วยเหมือนกัน แต่ทางกองทัพแห่งชาติเขมรสามารถสกัดเอาไว้ได้ แต่การโจมตีของเขมรแดงนั้นยังไม่หยุด จนทำให้สถานทูตสหรัฐสั่งระงับการขนส่งทางอากาศจนกว่าสถานการณ์จะปลอดภัย แต่ทว่าทางสถานทูตสหรัฐได้ตระหนักดีว่าการระงับการขนส่งทางอากาศจะทำให้พนมเปญล่มภายในไม่ช้า จึงยกเลิการระงับเที่ยวบินและเพิ่มจำนวนเที่ยวบินให้มากขึ้นอีก แต่ทว่าดูเหมือนสถานการณ์จะไม่ดีขึ้นอีก เมื่อกองกำลังทหารแห่งชาติเขมรที่เสริมกำลังเอาไว้ตามเมืองริมฝั่งแม่น้ำโขงได้พ่ายให้กับกองกำลังฝ่ายคอมมิวนิสต์เขมรแดง ซึ่งจากชัยชนะในครั้งนั้นกองกำลังของเขมรแดงจึงมีใจมากขึ้นที่จะยึดพนมเปญได้ และทำให้ลอน นอลผู้นำสูงสุดของเขมรในตอนนั้นลาออกและหนีออกนอกประเทศไปด้วย
รายชื่อตอนในสุภาพบุรุษสุดซอย

สำหรับรายชื่อตอนของสุภาพบุรุษสุดซอยที่ออกอากาศในชุดบ้านสราญแลนด์ ดูที่ รายชื่อตอนในบ้านสราญแลนด์ § สุภาพบุรุษสุดซอย
ด้านล่างนี้คือรายชื่อตอนของซิตคอมสุภาพบุรุษสุดซอย เฉพาะหลังจากที่แยกออกมาจากซิตคอมชุดบ้านสราญแลนด์ ออกมาเป็นซิตคอมเดี่ยว ตั้งแต่เดือนตุลาคม พ.ศ. 2561 จนถึงปัจจุบัน
ฤดูกาลที่ 1 (เฉพาะหลังจากแยกจากบ้านสราญแลนด์)

| ตอนที่ | วันที่ออกอากาศ | ชื่อตอน | นักแสดงรับเชิญ |
| --- | --- | --- | --- |
| 39 | 7 ตุลาคม 2561 | สอยเลยไหมครับ | – |
| 40 | 14 ตุลาคม 2561 | ล้อกังเล่ง | ด.ญ. ฉันท์ชนก รัศมีวิริยะ (เปาเปา : หลานของน้าไร) อิสระ ไชยศิริ (น้องขุน) |
| 41 | 21 ตุลาคม 2561 | วันเกิดมะเร็ง | – |
| 42 | 28 ตุลาคม 2561 | แมลงสาบ ปัง ปัง ปัง | ด.ช. ธนพัชญ์ จันทศร (คอปเตอร์) แอนนา ชวนชื่น (เฮียเบิ้ม) |
| 43 | 4 พฤศจิกายน 2561 | เฌอจ๋าป่านะเฌอ | พวง เชิญยิ้ม (ฤๅษี) |
| 44 | 11 พฤศจิกายน 2561 | คุณสุกคุณใส | นารา เทพนุภา (มะเหมี่ยว) |
| 45 | 18 พฤศจิกายน 2561 | ดีนี่บรึ๋ย | สิรีภรณ์ ยุกตะทัต (ดีนี่) วรัทภพ รักษ์ศิริ (บอม : ลูกน้องวิน) |
| 46 | 25 พฤศจิกายน 2561 | ลอยกระทง Talent Show | แอนนา ชวนชื่น (เฮียเบิ้ม) ภัทร เอกแสงกุล (โบ) วรัทภพ รักษ์ศิริ (บอม : ลูกน้องวิน) |
| 47 | 2 ธันวาคม 2561 | ติดปลวก ติดลิฟท์ | – |
| 48 | 9 ธันวาคม 2561 | พอเถอะพ่อ | โย่ง เชิญยิ้ม (พ่อของพอลล่า) เจี๊ยบ เชิญยิ้ม (น้าชาติ) |
| 49 | 16 ธันวาคม 2561 | ดีนี่มาซารางเฮ | สิรีภรณ์ ยุกตะทัต (ดีนี่) รณวีร์ เสรีรัตน์ (มิก : เพื่อนของดีนี่) |
| 50 | 23 ธันวาคม 2561 | โลกกลมพรหมไม่ได้ลิขิต | เรวิญานันท์ ทาเกิด (แอน : แฟนเก่าของเอิร์ธ) |
| – | 30 ธันวาคม 2561 | งดออกอากาศ  | – |
| – | 6 มกราคม 2562 | งดออกอากาศ  | – |
สุภาพบุรุษสุดซอย 2025 (ฤดูกาลที่ 8)

| ตอนที่ | วันที่ออกอากาศ | ชื่อตอน | นักแสดงรับเชิญ |
| --- | --- | --- | --- |
| 1 | 11 มกราคม 2568 | บ้านแตกหักเพราะแมลงหวี่มีมากหลาย | พัฒน์ชนก เอี่ยมสะอาด (ปุ๊ก) |
| 2 | 25 มกราคม 2568 | เอิร์ธหลอนคำทำนาย สองน้องชายอยากเอาเด็กออก | - |
| 3 | 8 กุมภาพันธ์ 2568 | เอิร์ธแอบเด้ง วินเกร็งไส้ไหล ใครกินเค้กซัน วันอาชญากรรมของเฌอ | - |
| 4 | 22 กุมภาพันธ์ 2568 | คุณฟรุ๊ตเมาแล้วขับกับขุนพลคนที่เฌอรัก | จาตุรงค์ มกจ๊ก (คุณฟรุ๊ต) |
| 5 | 1 มีนาคม 2568 | น้าเด่นหวังทอง น้องซันหวังแฉ | จาตุรงค์ มกจ๊ก (คุณฟรุ๊ต) |
| 6 | 8 มีนาคม 2568 |  |  |
ดาวเคราะห์นอกระบบ

ภาพจำลองแสดงดาวฤกษ์แต่ละดวงในทางช้างเผือกที่มีดาวเคราะห์โคจรโดยทั่วไป นักดาราศาสตร์ประเมินว่าในกาแล็กซีทางช้างเผือกของเราอาจมีดาวเคราะห์อยู่ถึง 4 แสนกว่าล้านดวง โดยดาวฤกษ์แทบทุกดวงจะประกอบด้วยดาวเคราะห์อย่างน้อยหนึ่งดวง (2013)
ดาวเคราะห์ โฟมัลฮอต บี โคจรอยู่รอบดาวโฟมัลฮอตภายในเขตวงแหวนฝุ่น ภาพถ่ายโดยกล้องโทรทรรศน์อวกาศฮับเบิล (NASA)
ภาพวาดในจินตนาการแสดงดาวเคราะห์ในระบบดาวฤกษ์กลีเซอ 581 ในภาพดาวเคราะห์ที่ใกล้สุดมีชื่อว่ากลีเซอ 581 ซี
ดาวเคราะห์นอกระบบ (อังกฤษ: extrasolar planet หรือ exoplanet) หรือ ดาวเคราะห์ต่างระบบ คือ ดาวเคราะห์ที่โคจรรอบดาวฤกษ์ดวงอื่นที่ไม่ใช่ดวงอาทิตย์ และอยู่ในระบบดาวเคราะห์อื่นที่ไม่ใช่ระบบสุริยะเดียวกันกับโลก หลักฐานที่เป็นไปได้ครั้งแรกของดาวเคราะห์นอกระบบถูกบันทึกใน ค.ศ. 1917 แต่ไม่ได้รับการยอมรับ การยืนยันครั้งแรกของการค้นพบเกิดขึ้นใน ค.ศ. 1992 ตามมาด้วยการยืนยันของดาวเคราะห์ดวงอื่นที่ตรวจพบครั้งแรกใน ค.ศ. 1988 ณ วันที่ 1 กุมภาพันธ์ ค.ศ. 2023 มีการตรวจค้นพบและยืนยันการค้นพบดาวเคราะห์นอกระบบรวมทั้งสิ้น 5,307 ดวง ในระบบดาวเคราะห์ 3,910 แห่ง ในจำนวนนี้ 853 แห่งประกอบด้วยดาวเคราะห์มากกว่าหนึ่งดวง และถูกบรรจุไว้ในสารานุกรมดาวเคราะห์นอกระบบ โดยส่วนมากพบจากการตรวจวัดด้วยวิธีความเร็วแนวเล็งและกระบวนการทางอ้อมต่าง ๆ มากกว่าวิธีการถ่ายภาพโดยตรง ดาวเคราะห์นอกระบบส่วนใหญ่เป็นดาวเคราะห์แก๊สยักษ์คล้ายกับดาวพฤหัสบดี ซึ่งน่าจะเป็นผลจากกระบวนวิธีในการตรวจจับนั่นเอง แต่ผลการตรวจจับในระยะหลังมีแนวโน้มจะพบดาวเคราะห์นอกระบบขนาดเล็กลง ปัจจุบันมีการค้นพบดาวเคราะห์หินขนาดเบาเป็นจำนวนมากกว่าจำนวนดาวเคราะห์แก๊สยักษ์แล้ว
ดาวเคราะห์นอกระบบเริ่มเป็นหัวข้อตรวจสอบทางวิทยาศาสตร์ที่สำคัญตั้งแต่ช่วงกลางคริสต์ศตวรรษที่ 19 นักดาราศาสตร์โดยทั่วไปเชื่อว่าดาวเคราะห์นอกระบบมีอยู่จริง แต่ไม่อาจทราบได้ว่ามันมีลักษณะเช่นไร หรือคล้ายคลึงกับดาวเคราะห์ในระบบสุริยะเพียงใด การตรวจพบดาวเคราะห์นอกระบบครั้งแรกเกิดขึ้นในปี ค.ศ. 1995 ด้วยวิธีตรวจวัดด้วยความเร็วแนวเล็ง ค้นพบดาวเคราะห์แก๊สยักษ์ที่มีคาบการโคจร 4 วันอยู่รอบดาว 51 เพกาซี นับแต่นั้นก็ตรวจพบดาวเคราะห์นอกระบบเพิ่มมากขึ้น เมื่อถึง ค.ศ. 2000 ก็มีการตรวจพบเพิ่มขึ้นทุกปีมากกว่าปีละ 15 ดวง และมีการตรวจพบเพิ่มขึ้นถึง 61 ดวงใน ค.ศ. 2007 ประมาณการว่า อย่างน้อย 10% ของดวงดาวที่มีลักษณะคล้ายดวงอาทิตย์จะต้องมีดาวเคราะห์บริวาร โดยสัดส่วนที่แท้จริงอาจสูงกว่านั้น การค้นพบดาวเคราะห์นอกระบบทำให้เกิดคำถามขึ้นอีกว่า จะมีบางดวงที่เอื้อต่อสิ่งมีชีวิตหรือไม่
ขณะนี้ กลีเซอ 581 ดี ดาวเคราะห์ดวงที่สี่ของดาวแคระแดง กลีเซอ 581 (ห่างจากโลกประมาณ 20 ปีแสง) ดูจะเป็นตัวอย่างที่ดีที่สุดเท่าที่ค้นพบ มีโอกาสจะเป็นดาวเคราะห์คล้ายโลกซึ่งเป็นที่อยู่ของสิ่งมีชีวิต เนื่องจากมีวงโคจรอยู่ห่างจากดาวฤกษ์ของมันในระยะวงโคจรที่เหมาะสม แม้ผลการตรวจวัดเบื้องต้นจะบ่งชี้ว่ามันอยู่นอก "เขตโกลดิล็อก" ก็ตาม แต่ผลสำรวจในภายหลังส่อว่ามันอาจอยู่ภายในเขตพอดีก็ได้